Document ID: /fineweb-2-swissfilter-quality_10-filterrobots/filtered/01798.jsonl.gz/2146

|xxxx||

Hutzgüri Sissach
|x|

Chömmed cho luege
Hauptstrooss wird Hutzgürizone
Am Dunschtig, 22. Hornig 2007 ischs so wyt. Dr erschti offiziell Teschtlauf dur die zuekünftig Begegnigszone findet statt. Für de gwogti Versuech het sich s'Hutzgüri mit sine Begleiter zur Verfüegig gstellt.
Scho im Dezember hei die kantonal verantwortliche Stroosseumbouer ganz sanft probiert s'Hutzgüri z'wecke. Mit dere Klangtunnelgschicht isch ene das au glunge. S'Echo vo dene siebe Hammerschleg und dere taktvolle Wüscherei im Tunnel isch bis in Tüfelschuchi ghört worde. Mit vill guetem Zuerede und im Hiwys, dass d'Vorrotschammere eh bald leer isch, hei sis gschafft ins vo ihrer, einisch doch guete Idee (immerhin choschtet die emol nüt), z'überzüge.
De Dunschtig ab de siebene Zobe isch's so wyt. Gegene Verchehr d'Hauptsross uf wird's losgoh. S'Hutzgüri wird derbi die wirtschaftliche Verhältniss an dr Haupstross prüefe. Bi folgende Persone und Beize wird haltgmacht:
Das das Ganze au möglichscht realitätsnoh cha ablaufe werde d'Wirte bätte usezstuehle und s'interessierte Publikum agmesse z'bewirte. Für s'Hutzgüri und si Ahang selber si d'Ess- und Trinkware für über d'Gass (uf neu dütsch Take a way) parat z'stelle.
Nebscht de scho bekannte Verhaltensregle isch speziell z'beachte gnüegend Sicherheitsabstand z'bhalte. S'isch nid bekannt wie s'Hutzgüri uf so wenig Verchehr reagiert.
Die positive Ergäbnis vo dem Teschtlauf werde in d'Planig ibezoge, die negative todgschwiege.
Uf e offizielli Polizeibegleitig wird verzichtet.
Im Hornig 2007, dr Schärmuuser